מלאכי השלום

מלאכי השלום הוא מאחז בגוש שילה.

היסטוריה
ההתיישבות הראשונה באזור מלאכי השלום הייתה היאחזות הנח"ל מבוא שילה שהוקמה בשנת 1976 צפונית לכוכב השחר ליד חורבת ג'יבעית. באוקטובר 1976 תואר בעיתון כ"מאחז חדש, שהוא עדיין מחנה אוהלים עם ראשיתם של מבנים קשים יותר". בשנת 1980 הוא הפך לבסיס צבאי של חיל התותחנים.

לאחר רצח מלאכי רוזנפלד בפיגוע ירי בכביש אלון ב-2015, הקימו תושבים מהאזור מאחז במבנים נטושים שהוקמו בעבר על ידי צה"ל במחנה מבוא שילה, וקראו לו מלאכי השלום, על שם שלום (שולי) הר-מלך, שנרצח בפיגוע ירי בכביש אלון באוגוסט 2003 ומלאכי רוזנפלד. המאחז פונה מספר פעמים בראשיתו, אך הוקם מחדש.

בספטמבר 2021 שלחו חברי הכנסת מיכל רוזין ומוסי רז מכתב לשר הביטחון בני גנץ בו דרשו לפנות את המאחז.

לפי ארגון השמאל מחסום ווטש, תושבי קהילת הרועים הפלסטינית הסמוכה עין רשאש מדווחים על אלימות, הפחדה, פלישה לאהלי מגורים ומעשי ונדליזם מתושבי המאחז. בספטמבר 2023 התארגנה נוכחות מתמדת בכפר של פעילים שמטרתה מניעת הטרדות ותקיפות מאנשי מלאכי השלום.

בפברואר 2023 החליט הקבינט המדיני ביטחוני להסדיר את היישוב. בעקבות ההחלטה אישרה ועדת השמות הממשלתית את שם היישוב ביוני 2023.

קישורים חיצוניים

הערות שוליים

היאחזויות נח"ל
השומרון
גוש שילה
מועצה אזורית מטה בנימין
מאחזים ביהודה ושומרון
יישובים שהוקמו ב-2015